2. ปัจจัยความเสี่ยง

-   ปัจจัยด้านธุรกิจ

2.1 ความเสี่ยงจากการไม่สามารถต่อสัญญาเช่าสถานีโทรทัศน์

สำหรับการดำเนินธุรกิจผลิตรายการโทรทัศน์และบริหารเวลารายการโทรทัศน์
มีลักษณะการดำเนินธุรกิจเป็นปกติคือการทำสัญญาเช่าเวลาจากสถานีโทรทัศน์
ซึ่งบริษัทอาจจะประสบกับความเสี่ยงได้หลายด้าน อาทิเช่น เมื่อสัญญาสิ้นสุดระยะเวลา
หากทางสถานีโทรทัศน์ไม่ให้บริษัทต่อสัญญาเช่าในรายการใด
จะทำให้บริษัทต้องจัดหาสถานีใหม่สำหรับรายการนั้น หรือมีการเปลี่ยนแปลงเงื่อนไขในสัญญา เช่น
การขึ้นค่าเช่าเวลาออกอากาศโทรทัศน์ การลดสัดส่วนรายได้หรือสัดส่วนเวลาโฆษณาของบริษัท
อาจกระทบต่อผลประโยชน์และรายได้ของบริษัท
ตลอดจนการปรับผังรายการใหม่ของทางสถานีโทรทัศน์เพื่อรักษาส่วนแบ่งทางการตลาดหรือรักษาเรตติ้งในการให้ความสนใจในการเข้าชมรายการของผู้รับชม
โดยรายได้จากการผลิตรายการโทรทัศน์ในปี 2554 คิดเป็นสัดส่วน 25.68 %
ของยอดรายได้รวมทั้งหมด
หากบริษัทสูญเสียรายได้ในส่วนนี้ไปจะส่งผลกระทบต่อผลประกอบการของบริษัท

แต่อย่างไรก็ตาม
กลุ่มบริษัทมีเป้าหมายในการเพิ่มจำนวนผู้ชมรายการทางสถานีโทรทัศน์(เพิ่มเรตติ้งรายการ)
และเพิ่มในส่วนของผู้สนับสนุนรายการ
(ซึ่งเป็นปัจจัยหลักสำหรับทางสถานีโทรทัศน์ที่ใช้ตัดสินใจในการให้ต่อสัญญาเช่าเวลาจากสถานี)
โดยมุ่งเน้นการสร้างสรรค์รายการโทรทัศน์คุณภาพที่ให้ทั้งสาระและความบันเทิงแก่ผู้ชมรายการในทุกๆกลุ่มเป้าหมาย
โดยมีการพัฒนารายการเพื่อให้ตรงใจผู้บริโภคให้หลากหลายขึ้น ทั้งนี้
รายการที่ผลิตจะเน้นให้ความสำคัญกับรูปแบบของรายการที่ต้องสอดคล้องกับผู้บริโภคและช่วงเวลาที่ออกอากาศเป็นสำคัญ

2.2 ความเสี่ยงจากกระแสความนิยมของผู้บริโภคที่เปลี่ยนแปลง

กระแสความนิยมและความพึงพอใจของผู้บริโภคมีการเปลี่ยนแปลงอย่างรวดเร็ว
และเป็นไปตามช่วงอายุของผู้บริโภค
จึงเป็นปัจจัยหลักที่จะกระทบต่อความนิยมของคอนเทนต์ในรายการโทรทัศน์ และสื่อสิ่งพิมพ์ต่างๆ
เนื่องจากการตัดสินใจเลือกลงโฆษณา หรือโปรโมทสินค้าหรือบริการกับรายการโทรทัศน์
หรือสื่อสิ่งพิมพ์ใด เจ้าของผลิตภัณฑ์หรือบริการ
ส่วนใหญ่จะพิจารณาความคุ้มค่าของการใช้งบโฆษณาจากอัตราค่าใช้จ่ายโฆษณาต่อจำนวนผู้ชมรายการหรือสื่อสิ่งพิมพ์
และจากระดับความนิยมของแต่ละรายการหรือสื่อสิ่งพิมพ์
ดังนั้นหากรายการโทรทัศน์หรือสื่อสิ่งพิมพ์ของบริษัทไม่เป็นที่นิยมหรือเสื่อมความนิยมลงอาจส่งผลกระทบต่อผลประโยชน์และรายได้ของบริษัท

อย่างไรก็ตาม
บริษัทได้พัฒนารูปแบบการนำเสนอและเนื้อหาให้มีคุณภาพสอดคล้องต่อความสนใจของผู้บริโภคอย่างต่อเนื่อง
และทำการสำรวจความนิยมของผู้บริโภคต่างๆ เช่น
เรตติ้งของรายการโทรทัศน์หรือสื่อสิ่งพิมพ์ของกลุ่มบริษัท ซึ่งได้รับความนิยมมากขึ้นอย่างต่อเนื่อง
ตลอดจนการพัฒนาต่างๆ เพื่อให้เกิดความหลากหลายในการให้บริการของสื่อในหลายๆ ด้าน เช่น
การพัฒนาระบบเพื่อไปรองรับกระแสออนไลน์ที่คาดว่าจะเกิดในอนาคต
สำหรับผู้บริโภคกลุ่มเป้าหมายที่มี Life Style การใช้สื่อออนไลน์ต่างๆ

2.3 ผลกระทบจากอุทกภัย

จากปัญหาอุทภัยที่เกิดขึ้นในปี 2554
ไม่ได้มีผลกระทบโดยตรงต่อบริษัทที่จะต้องทำการฟื้นฟูกิจการหรือซ่อมแซมบูรณะ แต่ทั้งนี้
บริษัทก็ไม่ได้นิ่งเฉยต่อเหตุการณ์ที่เกิดขึ้น
ได้เตรียมพร้อมความทั้งในด้านการป้องกันและการแก้ไขปัญหา เพื่อลดความเสี่ยงที่อาจจะเกิดขึ้น
ดังเช่น ธุรกิจผลิตรายการโทรทัศน์ได้จัดแนวทางป้องกันและแก้ไขปัญหา
โดยการอัดรายการไว้ล่วงหน้าและหากมีปัญหาใน Studio
สำหรับการถ่ายทำก็สามารถที่จะปรับเปลี่ยนเป็นการถ่ายทำนอกสถานที่ได้อย่างลงตัว
ทำให้ในช่วงเหตุการณ์น้ำท่วมธุรกิจนี้จึงไม่ประสบปัญหาสำหรับเทปของรายการที่จะนำเสนอออกอากาศ
สำหรับธุรกิจให้บริการและให้เช่าอุปกรณ์ในการถ่ายทำ
บริษัทได้จัดเตรียมความพร้อมสำหรับในเรื่องอุปกรณ์เป็นอย่างดี
ทำให้สามารถให้บริการทางด้านอุปกรณ์และบุคลากรได้อย่างไม่ติดขัด
และยังสามารถที่จะนำอุปกรณ์บางอย่างมาช่วยผู้ประสบภัยได้ด้วย

-   ปัจจัยด้านการบริหารจัดการ

    4.  ความเสี่ยงจากการพึ่งพิงทรัพยากรบุคคล

ธุรกิจให้บริการและให้เช่าอุปกรณ์ถ่ายทำภาพยนตร์ ซึ่งเป็นธุรกิจที่ต้องอาศัยบุคลากรที่มีความรู้
ความชำนาญ และประสบการณ์เป็นพิเศษในด้านนี้โดยเฉพาะ
ดังนั้นการมีบุคคลากรที่มีความเชี่ยวชาญเฉพาะด้านนี้ รวมทั้งความทันสมัยของอุปกรณ์
จึงถือเป็นปัจจัยสำคัญในการประกอบธุรกิจในด้านนี้ เพราะหากขาดส่วนใดส่วนหนึ่ง
จะทำให้การแข่งขันในธุรกิจไปเป็นอย่างยากลำบาก

อย่างไรก็ตาม บริษัทเล็งเห็นถึงความสำคัญของบุคลากรดังกล่าว
จึงมุ่งเน้นถึงการพัฒนาบุคคากรอย่างต่อเนื่อง การอบรมพัฒนาบุคลากรให้มีความรู้ความชำนาญมากขึ้น
รวมถึงการพัฒนาบุคลิกภาพ ระเบียบวินัยของพนักงานให้พร้อมต่อการปฏิบัติงาน
รวมถึงโครงการใหม่ที่จะคัดหาบุคคลากรใหม่ๆและสร้างพัฒนาขึ้นมาให้มีความสามารถ
ตลอดจนการพัฒนาการทำงานเป็นทีมร่วมกัน
และการสร้างแรงจูงใจในการทำงานร่วมกันสำหรับผลตอบแทนที่เป็นที่น่าพอใจให้กับบุคลากร
และหากบุคลากรเหล่านั้นมีการพัฒนาและมีศักยภาพก็จะมีส่วนร่วมในการบริหารงานต่างๆ ของบริษัท
ตลอดจนบุคลากรหลักของธุรกิจนี้เป็นทั้งผู้ถือหุ้นใหญ่รายหนึ่ง
ซึ่งพร้อมที่จะผลักดันและพัฒนาธุรกิจให้สร้างผลงานอย่างมีคุณภาพและอย่างต่อเนื่อง
ซึ่งจะเห็นได้จากผลงานที่ได้สร้างความประทับใจให้ลูกค้าหันกลับมาใช้บริการในครั้งต่อๆไปอีก

2.5 ความเสี่ยงด้านความสามารถในการชำระหนี้ของลูกหนี้

เนื่องจากสภาพการดำเนินธุรกิจมีความไม่แน่นอน มีความผันผวนเปลี่ยนแปลงอย่างรวดเร็ว
อาจทำให้ลูกค้าบางรายขาดสภาพคล่อง ซึ่งอาจมีผลกระทบต่อการชำระหนี้ให้แก่บริษัท
เพื่อเป็นการลดความเสี่ยงจากการไม่ได้รับชำระหนี้
บริษัทมีนโยบายโดยการรับงานจากลูกค้าอย่างระมัดระวัง ด้วยการคัดเลือกลูกค้าที่มีศักยภาพ
และการกำหนด Credit Term ให้ลูกค้าอย่างเหมาะสม
รวมไปถึงการบริหารการจัดเก็บหนี้อย่างใกล้ชิดและรักษาสัมพันธภาพกับลูกค้า
จึงคาดว่าจะไม่ได้รับความเสียหายอย่างเป็นสาระสำคัญจากการติดตามและเรียกเก็0บหนี้
สำหรับลูกหนี้การค้าทางด้านผลิตภาพยนตร์โฆษณาบริษัทได้มีการจัดเก็บเงินในอัตราร้อยละ 50
ของสัญญาว่าจ้าง ประมาณ 7 วันหลังวันทำสัญญา
สำหรับลูกหนี้ทางด้านธุรกิจให้เช่าและบริการอุปกรณ์ในการถ่ายทำ
บริษัทเรียกเก็บชำระก่อนการถ่ายทำตามใบเสนอราคาตามที่ได้ตกลงกันล่วงหน้ากับลูกค้า
เพื่อลดความเสี่ยงอย่างมีนัยสำคัญที่อาจเกิดขึ้นจากการเรียกเก็บหนี้ดังกล่าว